**Plouă, Ploaie peste mine**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă, Ploaie peste mine!

Plouă, Ploaie peste mine

Din cer de la Tatăl Sfânt,

Stropii veseli să-mi aline

Doruri multe ce-n suspine

Le arăt în vers şi-n cânt!

Ploaia,... să mă-nvioreze

Prin stropii ce îi revarsă,

Cu har să mă înzestreze

Ca inima să-mi vegheze

Pe drumul ce duce acasă!

Plouă, Ploaie peste mine

Stropi de Ploaie Timpurie,

În harul sfânt de-a mă ţine

Să trec de cercări cu bine,

Dovedind, - credincioşie!

Să duc viaţa-n ascultare

De sublimul sfânt Cuvânt,

Care-n iubirea-I cea mare

Vestea Jertfei salvatoare

M-a luminat, pe pământ!

Plouă, Ploaie peste mine

Stropi în Ploaia cea Târzie,

Stropi de picături depline

Semănarea spre-a susţine,

Ca-n sfârşit s-am bucurie!

Şi-n voinţa cea cerească

Ploaia-n razele de soare,

Spicele de-aur să crească,

Coacerea, să împlinească

Încheind, sfânta lucrare!

Flavius Laurian Duverna